Det lykkedes i går sidst på eftermiddagen den 33-årige mand at undslippe fra fangenskab i en bygning på Vodbindervej i Assa. Her havde han gennem flere timer siddet fanget, tapet fast med plasticpose over hovedet, og med en strømpe i munden, efter han var blevet gennembanket. De to anholdte i sagen afhøres i øjeblikket af politiet i Frederikshavn, der på nuværende tidspunkt ikke har kendskab til, om eventuelle uoverensstemmelser mellem de anholdte og den 33-årige kunne være motiv til det voldsomme overfald. - Vi har kort afhørt den 33-årige, der er meget forslået, og vi efterforsker fortsat, hvad der er sket, siger vicepolitiinspektør Torben Jensen, Nordjyllands Politi i Frederikshavn.

Opsummering:
To mænd på 23 og 38 år er nu anholdt og sigtet for grov vold mod en 33 årig mand fra Asaa-området.